(มายอร์กา ปี 1994)
วันนี้ท้องฟ้าจะแจ่มใสกว่าสองสามวันที่ผ่านมา
และอุณหภูมิจะสูงขึ้นอย่างมาก ลม…
ครั้งแรกที่ผมลงแข่งขันเทนนิสอย่างจริงจัง
น่าจะสักประมาณเจ็ดขวบ
ผมต้องแข่งกับเด็กอายุ… ไม่รู้สิ 11 มั้ง
ตอนนั้นผมก็รู้สึกประหม่าไปหมด แน่นอนอยู่แล้ว
แต่โค้ชของผมในตอนนั้นก็คือลุงโตนี่
ท่านมีอิทธิพลต่อผมมากๆ
ท่านช่วยผมในทุกๆ เรื่อง
ตอนนั้นราฟาเอลดูประหม่าหน่อยๆ ก่อนจะลงสนาม
(โตนี่ นาดาล ลุงและหัวหน้าโค้ช)
ผมเลยบอกกับราฟาเอลว่า
"ถ้าคู่แข่งเก่งกว่าเอ็งมากๆ เดี๋ยวลุงจะเสกให้ฝนตกเอง"
แล้วเขาก็ถามผมว่า "ลุงทำให้ฝนตกได้จริงๆ เหรอ"
ผมก็ตอบไปว่า "แหงสิ ลุงสั่งฝนได้"
ผมทั้งเคารพและชื่นชมลุงมากเลยครับ
ตอนเด็กๆ น่ะ
ผมเชื่อลุงผมเสมอ
การแข่งขันเริ่มขึ้น
ผมตามหลังอยู่ 1-0 2-0 3-0 4-0
แต่ผมก็ฮึดสู้จนทำแต้มไล่มาได้
สี่ต่อหนึ่ง สี่ต่อสอง สี่ต่อสาม…
แล้วฝนก็เริ่มตก
ผมเลยแอบเดินไปหาลุงโตนี่แล้วบอกว่า
"ลุงโตนี่ สั่งให้ฝนหยุดตกได้แล้ว
ผมว่าผมชนะเขาได้"
(ราฟาเอล นาดาล)
(มายอร์กา เมษายน 2024)
ราฟา นาดาลเพิ่งประกาศ เมื่อเวลา 18.20 น. ที่ผ่านมา
ว่าจะไม่ลงแข่งรายการมอนติ-คาร์โลเช่นกัน
ราฟาค่อยๆ ถอนตัวออกไปทีละรายการ
เริ่มจากโดฮา ตามด้วยอินเดียนเวลส์ และตอนนี้ก็มอนติ-คาร์โล
รายการโรลังด์-การ์รอสใกล้เข้ามาทุกที
แต่เราแทบไม่ได้เห็นราฟาลงสนามเลยตลอดทั้งปี
เวลาแทบจะไม่เหลือแล้ว
(หกสัปดาห์ก่อนแข่งโรลังด์-การ์รอส)
ตรงนี้เจ็บไหม
ผมรู้สึกตรงข้างล่างนี้มากกว่า
แถวๆ บริเวณนี้ใช่ไหม
- ประมาณนี้ - ใช่
ตรงนี้ไม่ใช่จุดที่ผมเจ็บที่สุดด้วยซ้ำ
คุณหมอคิดว่าไงครับ
หมอไม่คิดว่ามันจะช่วยได้มากเท่าไรนะ
- อะไรนะครับ - หมอว่าไม่น่าจะช่วยได้มาก
แต่เขารู้ว่ามันไม่เหลือทางเลือกมากนัก…
หมอนี่มันไม่เคยรู้จักพอจริงๆ
เขายังไม่อยู่ในสภาพที่จะฝืนแข่งได้เลย
ใช่
นายจะไปบาร์เซโลนาเหรอ
เดี๋ยวค่อยดูอีกที
- ไม่รู้จะไปถึงบาร์เซโลนาหรือเปล่าด้วยซ้ำ - ไม่รู้จะพร้อมไหม
ผมน่ะ ไม่แน่ใจหรอก
แต่เขาเชื่อว่าแค่ซ้อมได้สักหนึ่งอาทิตย์ เขาก็พร้อมแข่งแล้ว
แต่มันไม่ง่ายแบบนั้นนะ
เดี๋ยวก็ฝืนจนร่างกายพังเอา
มันบ้าชัดๆ
- ไม่มีเหตุผลเลยสักนิด - นั่นสิ
จะหยุดเขาไหมล่ะ
อยากให้ผมไปไหม
- คิดว่าเขาควรไปไหม - ไม่
แล้วคุณล่ะ
ถ้าถามผม ผมไม่ให้ไป
- แต่นายจะไปไหม - ผมไม่ไป
- ใช่… - ผมบอกเขาแล้วเมื่อวาน
- แต่ก็ยัง… - ผมเพิ่งบอกวันนี้
ผมว่าคืนนี้เขาต้องกลับไปทบทวนตัวเองที่บ้านว่า
"นี่เรากำลังทำอะไรอยู่"
- จุ๊บจมูกหน่อยซิ - พ่อคะ
พ่อเป็นอะไรนะเนี่ย
(บาร์เซโลนา เมษายน 2024)
ราฟา นาดาลอยู่ที่ไหน
อยู่ที่บาร์เซโลนาครับ
เขากลับมาซ้อมแล้ว
แต่นั่นไม่ได้หมายความว่าเขาจะลงแข่ง
ภายในวันศุกร์นี้
นาดาลต้องตัดสินใจว่า จะลงแข่งรายการที่บาร์เซโลนาหรือไม่
(คอร์ตสอง)
(คาร์ลอส โมย่า หัวหน้าโค้ช)
- ผมยังอัดได้มากกว่านี้ ผมไม่เจ็บอะไรเลย - เหมือนเมื่อวาน
โธ่เอ๊ย ผมต้องพยายามให้หนักกว่านี้ แต่ผมอยาก…
ผมอยากมั่นใจที่จะพูดว่า "ผมพร้อมลุย"
- ใช่ - ก็ผมอยากลุยจริงๆ
เล่นแค่ 70 เปอร์เซ็นต์ได้ไหมล่ะ
ชาร์ลี… ผมไม่รู้ด้วยซ้ำว่าควรทำดีหรือเปล่า
แต่เราต้องควบคุมทุกอย่างให้เป๊ะมากๆ
ผมจะลุย
แต่ต้องระวังมากๆ เลยนะ
เต็มที่แน่นอน
เขาเข้มงวดกับตัวเองมากครับ
แต่ถ้าเขาบาดเจ็บซ้ำอีก ทุกอย่างคือจบกัน
ดังนั้น ในช่วงไม่กี่วันนี้ หน้าที่ส่วนหนึ่งของเราคือคอยเบรกเขาไว้
เขาใช้ชีวิตแบบทุ่มเทจนสุดขีดมานานหลายปี
ทุ่มเทเต็มร้อยเสมอ
และนั่นคือสิ่งที่ทำให้เขาเป็น "ราฟาเอล นาดาล"
(มายอร์กา ปี 1996)
ตั้งแต่เด็ก ผมชอบสนุกกับความท้าทายครับ
ผมชอบอะไรที่มันยากๆ
แต่นั่นเป็นเพราะลุงโตนี่สอนผมมาแบบนั้น
มันไม่ง่ายเลยนะ
เอาใหม่
ผมเป็นโค้ชที่เข้มงวดมาก
ตีลูกให้สูงกว่านี้!
ที่ผมเข้มงวดกับราฟาเอล ก็เพราะผมรักเขาและอยากให้เขาได้ดี
เอาอีกที
และเพราะเขาเป็นหลานในไส้ของผม
อ้าว ตายละ แชมป์ ปล่อยไว้นั่นแหละ
เวลาโตนี่กับราฟาเอลซ้อมด้วยกัน
บรรยากาศจะตึงเครียดมากครับ
ราฟาเอล อย่าหวดต่ำขนาดนั้น
"ราฟา บิดตัวสิ" "ขยับหน่อย" "สวิงให้สุด"
ตั้งแต่ลูกแรกเลย
เขาคอยแก้ไขท่าทางอยู่ตลอดเวลา
พยายามสร้างความกดดันให้ถึงขีดสุด
เอาใหม่
ไปอยู่ข้างหลัง
เวลาผมแข่งกับคู่ต่อสู้หน้าไหนก็ตาม ยังกดดันน้อยกว่าตอนซ้อมกับลุงเยอะครับ
อีกรอบ
พอผมตีเสียลูกหนึ่ง เขามักจะถามเสมอว่า
"ทำไมถึงพลาด"
ผมนี่กลัวจนตัวสั่นว่าจะพลาดในลูกถัดไป
ในชั่วโมงแรกของการซ้อม จะไม่มีการพักดื่มน้ำ
หนึ่งชั่วโมงเต็มๆ ที่ไม่ได้ดื่มน้ำสักหยด
เพื่อให้เรียนรู้ที่จะอดทนต่อความยากลำบากบ้าง
โค้ชบางคนถึงกับต่อต้านผม
เพราะเขามองว่ามัน "ป่าเถื่อน" เกินไป
ผมจำได้ว่า ตอนแข่งรอบแรกของรายการหนึ่ง
ผมล้มจนนิ้วนี้หัก
ตอนที่นิ้วเขาเป็นแบบนั้น ผมบอกราฟาเอลว่า
"เล่นต่อไป"
"เล่นไปจนกว่าจะเล่นไม่ไหว"
ผมชนะรายการนั้นครับ
แต่หลังจากนั้นต้องเข้าเฝือกไปเป็นเดือนเลย
ถ้าคุณถามฉันตอนนั้นว่า
"คุณเห็นด้วยกับเรื่องพวกนี้ไหม"
ฉันคงตอบว่า "ไม่"
"ฉันไม่ชอบเลย"
แต่มันคือปรัชญา
การฝึกความอดทนผ่านกีฬา
ฉันบอกเขาแบบเดิมอยู่เสมอว่า
"ราฟา ลูกไม่ต้องเล่นก็ได้นะ"
"ไม่ครับ แม่ ผมชอบเล่นมากจริงๆ"
เอ้า ลูกสุดท้ายแล้ว
ผมจำได้ว่ามีครั้งหนึ่งที่มันไม่ไหวแล้วจริงๆ
ผมบอกลุงว่า "ลุงโตนี่
ผมขอโทษครับ แต่ผมไม่ไหวแล้วจริงๆ"
แล้วผมก็เดินออกจากสนาม
สภาพจิตใจพังยับเยินและร้องไห้
แต่ผมไม่เคยร้องไห้กลับบ้านเลยนะ
เวลาพ่อถามว่าเป็นไงบ้าง ผมจะตอบแค่ "ก็ดี" "ปกติ" หรือ "แย่หน่อย"
แค่นั้นแหละ
ผมไม่เคยอยากให้พ่อไปขอให้ลุงโตนี่
เพลามือลงเวลาฝึกผม
ความรู้สึกของผมคือ ผมไม่อยากทำให้ลุงโตนี่ผิดหวัง
ผิดหวังที่ผม…
ไม่ใช่คนที่แข็งแกร่งพอจะทนรับมันได้
ผมรู้เสมอว่าลุงอยากให้ผมได้สิ่งที่ดีที่สุด
อยากให้ผมประสบความสำเร็จ
และลุงมองว่าเส้นทางที่ถูกต้องก็คือ
เส้นทางนี้
การผลักดันผมจนถึงขีดสุด
สำเร็จแล้ว!
ผมยังไม่พอใจกับการที่เขาแค่เป็นผู้เล่นที่ดี
(โรลังด์-การ์รอส ปี 2006)
นาดาลคว้าแชมป์โรลังด์-การ์รอสสมัยที่สอง
ผมผลักดันให้เขาตั้งเป้าหมายให้สูงขึ้นเสมอ
(ลอนดอน มิถุนายน 2006)
ตอนที่ผมเริ่มทำงานกับพวกเขา
ราฟาเหมือนจะซึมซับความคิดที่ว่า
เขายังเก่งไม่พอ
นั่นเป็นความคิดของโตนี่
เขาเชื่อจริงๆ ว่า
ถ้าแค่เป็นแชมป์แค่บนคอร์ตดิน
ยังไม่ถือเป็นแชมป์ที่สมบูรณ์แบบ
และนั่นทำให้เกิดตำนานที่ว่า
วิมเบิลดันคือรายการที่ต้องชนะให้ได้
เพราะมันคือสิ่งที่จะเปลี่ยนคุณให้เป็น "ตำนานอมตะ" ของโลกเทนนิส
รายการไหนที่อยากชนะมากที่สุดครับ
วิมเบิลดันครับ แต่มันยากมาก และต้องทุ่มเทอีกเยอะเลย
(วิมเบิลดัน)
มันคือความฝัน
เป้าหมาย
กว่า 40 ปีแล้วที่ไม่มีนักเทนนิสสเปนคนไหน ชนะรายการนี้ได้เลย
ดูเหมือนคนสเปน จะไม่สามารถชนะบนคอร์ตหญ้าได้
นั่นจึงทำให้มันดูมีมนต์ขลัง และดูเหมือนจะเอื้อมไม่ถึง
ผู้ที่กำลังมุ่งหน้าสู่คอร์ตหญ้าหลังจากคว้าชัยที่ปารีส
แชมป์เฟรนช์โอเพ่นสองสมัย ราฟาเอล นาดาลนั่นเอง
คำถามก็คือ ราชาคอร์ตดิน จะสามารถครองคอร์ตหญ้าได้หรือไม่
ปีก่อนหน้านั้น ผมเล่นไม่ดีนัก
(วิมเบิลดัน 2005)
เขายังมีอะไรต้องเรียนรู้อีกมากบนคอร์ตหญ้า
เขาคงเสียดายที่ไม่ได้เอา รองเท้าสตั๊ดฟุตบอลมาใส่แทน
- อย่าหัวเราะสิ - อะไรล่ะ
ก็เขาลื่นไม่หยุด ผมก็ขำน่ะสิ
มันรู้สึกเหมือนเป็นกีฬาคนละชนิดกันเลย
คอร์ตดินคือเกมที่เน้นพละกำลัง ความดุดัน กัดไม่ปล่อย
ส่วนคอร์ตหญ้าสง่างามกว่า
เหมาะกับผู้เล่นที่เหนือกว่าทางด้าน…
เทคนิค
เขาอาจเป็นผู้เล่นที่ยิ่งใหญ่ที่สุดตลอดกาล
โรเจอร์ เฟเดอเรอร์
ผมไม่รู้จักนักกีฬาคนไหน
ที่เล่นกีฬาของตัวเองได้อย่างสง่างามขนาดนี้
เหมือนเขากำลังลอยอยู่บนคอร์ต
ส่งไปเต้นบัลเลต์ก็ยังได้
เฟเดอเรอร์เหนือกว่าทุกคน
ท่ามกลางการแข่งขันที่ดุเดือด และเข้มข้นในวงการเทนนิสชาย
แต่เฟเดอเรอร์ก็ยังเหนือชั้น กว่าคนอื่นๆ อย่างเห็นได้ชัด
ครองอันดับหนึ่งติดต่อกันนานถึง 84 สัปดาห์
เฟเดอเรอร์คือผู้เล่นที่เก่งที่สุดในโลก
(โรเจอร์ เฟเดอเรอร์ แชมป์แกรนด์สแลม 20 สมัย)
ผมได้แชมป์แกรนด์สแลมครั้งแรกในปี 2003
ปี 2004 ผมชนะสามรายการ
และในปี 2005 ผมแทบไม่แพ้เลย
เข้าชิงแกรนด์สแลมติดต่อกันหกครั้ง
และทุกครั้งที่เขาเข้าชิง โรเจอร์ เฟเดอเรอร์คว้าแชมป์ได้ทั้งหมด
เขาจะประสบความสำเร็จได้มากกว่านี้อีกไหม
ทั้งๆ ที่คิดว่าไม่น่าจะสุดกว่านี้ได้แล้ว คุณก็ยังพัฒนาขึ้นได้อีก
ดูเหมือนจะเป็นอย่างนั้นนะครับ
คงพูดได้ว่าตอนนั้นผมเล่นอยู่ในลีกของตัวเอง
(วิมเบิลดัน มิถุนายน 2006)
โรเจอร์ เฟเดอเรอร์ยังคงอยู่บนเส้นทาง
สู่การคว้าแชมป์ชายเดี่ยวเป็นปีที่สี่ติดต่อกัน
สวัสดีตอนเช้าอีกครั้งครับ ทุกๆ ท่าน
ขอเชิญพบกับโรเจอร์ เฟเดอเรอร์
แชมป์วิมเบิลดันสามสมัย ผู้ที่มาป้องกันตำแหน่งแชมป์ครับ
คุณรู้สึกไหมว่ากำลังยืนอยู่บนจุด ที่จารึกประวัติศาสตร์ของวิมเบิลดัน
จริงๆ ผมรู้สึกดีมากเลยครับ
ตอนนี้ผมกำลังท็อปฟอร์ม
ที่เหลือก็แค่รักษาความสม่ำเสมอไว้
สำหรับราฟา นี่คือความท้าทายขั้นสูงสุด
คว้าแชมป์วิมเบิลดัน
เอาชนะเฟเดอเรอร์
และต้องชนะเฟเดอเรอร์ที่วิมเบิลดัน
(รอบแรก)
เกม เซต แมตช์ นาดาลเป็นฝ่ายชนะ
ผลงานแบบไหนที่คุณคิดว่า จะทำให้เป็นรายการที่ดีในปีนี้
ผมว่าถ้าเขาผ่านสามหรือสี่รอบไปได้
ก็ถือว่ายอดเยี่ยมแล้ว
(รอบสาม)
คุณจะคิดอย่างไรถ้าคู่ชิงชนะเลิศ
เป็นการพบกันระหว่างคุณกับราฟาเอล นาดาล
ถ้าเราทั้งคู่เข้าชิงได้จริงๆ
คงจะทำให้หลายคนประหลาดใจนะครับ
(รอบก่อนรองชนะเลิศ)
คุณจะเห็นนักกีฬาที่เรียนรู้ไปเรื่อยๆ เขาเก่งขึ้นในทุกแมตช์
(รอบรองชนะเลิศ)
และดูเหมือนเรากำลังจะได้ดูคู่ชิงในฝัน ราฟาเอล นาดาลพบกับโรเจอร์ เฟเดอเรอร์
ไม่มีใครคิดเลยว่า เขาจะเข้าถึงรอบชิงวิมเบิลดันได้
บนคอร์ตหญ้า
ผมยังรู้สึกว่าตัวเองสู้ระดับของโรเจอร์ไม่ได้เลย
เขามีหลายอย่างที่ทำได้ดีกว่าผมมาก
ซึ่งลุงโตนี่ก็คอยย้ำเตือนผมถึงเรื่องนั้นเสมอ
เห็นลูกวอลเลย์ลูกสุดท้ายที่เขาตีไหม
ผมเคยบอกราฟาเอลว่า
"ทั้งลูกโฟร์แฮนด์ แบ็กแฮนด์ วอลเลย์ และลูกเสิร์ฟของเฟเดอเรอร์
ดีกว่าของเอ็งทั้งหมด"
ผมบอกว่า "ถ้าอยากให้ลุงโกหก ลุงก็พูดได้
แต่เฟเดอเรอร์ไม่โกหกเราแน่นอน"
สำหรับโตนี่ เฟเดอเรอร์คือมาตรฐานขั้นสูง
และผมคิดว่าเขาใช้สิ่งนั้นเป็นแรงผลักดัน
เพื่อให้ราฟาเชื่อมั่นเสมอว่า พวกเขายังไปไม่ถึงขีดจำกัดสูงสุด
(วิมเบิลดัน รอบชิงชนะเลิศ 2006)
โรเจอร์ เฟเดอเรอร์เดินลงสู่สนาม ที่เป็นดั่งบ้านของเขา
ผืนหญ้าแห่งเซ็นเตอร์คอร์ตนี้
เขาครอบครองมันอย่างเบ็ดเสร็จมาตลอดสี่ปีซ้อน
ชนะรวด 47 นัดติดต่อกัน
บนพื้นสนามที่ส่งเสริมชั้นเชิง การเล่นรอบสนามของเขาได้ดีที่สุด
(เฟเดอเรอร์ นาดาล)
เกมและเซต เฟเดอเรอร์
ณ วินาทีนั้น ผมรู้เลยว่าเขาเก่งขั้นเทพ
แต่ยังพอเห็นความไม่เจนจัดบนสนามหญ้า
เขาอาจจะหงุดหงิดบ้าง เวลาที่หาจังหวะการเล่นไม่ได้
ลูกโฟร์แฮนด์ไม่ค่อยทรงพลัง
เห็นได้ชัดว่าเขายังมีโจทย์ที่ต้องกลับไปแก้
ออก
เสื้อเบลเซอร์ตัวนี้
มีไม้เทนนิสสามอัน เพราะเป็นแชมป์สามสมัยสินะคะ
ปีหน้าสงสัยต้องเพิ่มขนาดกระเป๋า
ครับ สงสัยต้องทิ้งแล้ว
เพราะสามอันดูเหมือนจะไม่พอ
ผมอยากจะบอกว่า นี่เป็นทัวร์นาเมนต์ที่ยอดเยี่ยมสำหรับราฟาเอล
ผมไม่คิดเลยว่า เขาจะเข้าถึงรอบชิงที่นี่ในสัปดาห์นี้
แต่นี่คือความพยายามที่วิเศษมาก ยินดีด้วยจริงๆ ที่มาได้ไกลขนาดนี้
แชมป์ที่ยอดเยี่ยม ยินดีด้วยนะคะ โรเจอร์ เฟเดอเรอร์
การมีคนอย่างโรเจอร์ยืนอยู่เบื้องหน้า
ผมว่ามันทำให้เส้นทางของเราชัดเจนขึ้นนะ
ทำให้รู้ว่าเราต้องผลักดันตัวเอง ให้ถึงขีดจำกัดในทุกๆ เรื่อง
โตนี่ คุณจะพูดอะไรกับราฟาเอล หลังจากแมตช์จบลงครับ
ผมก็พูดแบบเดิมเสมอครับ
คือเราต้องพัฒนาตัวเองขึ้นอีกนิด
ปีหน้าคุณมองว่าเขาจะมีโอกาสชนะไหมครับ
ไม่ครับ
ผมยังมองไม่เห็นภาพนั้น
ยังไม่เห็นว่าจะชนะได้เลยจริงๆ ยังห่างไกลครับ
เราต้องซ้อมให้หนักขึ้น เขาต้องเก่งกว่านี้
ผมบอกกับราฟาเอลว่า
"เอ็งต้องทำให้มากกว่านี้"
"ต้องผลักดันตัวเองให้ถึงขีดจำกัด"
"ต้องทนกับความทุกข์ทรมาน"
(บาร์เซโลนา เมษายน 2024)
ผมเจ็บตรงนี้เมื่อวานตอนซ้อม
ปวดมากจริงๆ เป็นจุดที่รักษายากด้วย
หลังจากนั้นก็งอนิ้วไม่ได้เลย
อาจจะต้องประคบน้ำแข็ง
อีกนิด
แบบนั้นแหละ
มีข่าวใหญ่ครับ
ใหญ่สุดๆ
ราฟา นาดาลจะลงสนาม
เขาจะแข่งในรายการโกโด เวลาบ่ายสี่โมงเย็น
เรามีปัญหาที่ค่อนข้างซีเรียสครับ
ราฟาเล่นแค่ 80 เปอร์เซ็นต์ไม่เป็น
สำหรับราฟา มีแค่ศูนย์หรือไม่ก็ร้อย
แต่ก็เพราะแบบนี้ถึงประสบความสำเร็จ เรื่องจริงเลย
ไม่ใช่แค่จริง แต่จริงที่สุด
นั่นแหละ
เห็นสายตานั่นไหม
มีแววความกังวลอยู่ในดวงตาของเขา
ตอนนี้รู้สึกอะไรไหม
แล้วพอวอร์มอัพเสร็จ รู้สึกดีขึ้นไหม หรือว่าไม่
ตอนนี้ยังไม่รู้สึกอะไรครับ
ก่อนหน้านี้รู้สึกอยู่ใช่ไหม
ตอนใช้ชีวิตประจำวันน่ะ
ตอนนี้คือไม่เจ็บเลย หรือไม่เจ็บมากกว่าเดิม
แทบไม่รู้สึกอะไรเลย
สิ่งเดียวที่เราต้องการคือ
ไปแข่งโรลังด์-การอส ในสภาพร่างกายที่ดีที่สุดเท่าที่จะเป็นไปได้
แต่ถ้าเขาอยากจะลุยต่อ ใครหน้าไหนจะไปหยุดเขาได้ล่ะ
ผมจำได้ว่าในการซ้อมหลายครั้ง แทบจะทุกครั้งเลยด้วยซ้ำ
เท้าเขาจะมีปัญหา
บางทีก็เจ็บเท้ามากจนต้องหยุดพักเป็นช่วงๆ
แต่ราฟาชอบลิ้มรสความเจ็บปวด เพราะมันทำให้เขารู้สึกว่า
เขาได้ทุ่มเทสุดตัวแล้ว
โอเค
ไม่เป็นไรจริงๆ
สาบานเลยว่าผมไม่รู้สึกอะไร ถ้าเจ็บผมบอกพวกคุณไปแล้ว
ผมว่าราฟาน่ะ ในมุมหนึ่ง
เขารู้สึกถึงพันธะบางอย่าง
ที่จะไม่ทำให้คนที่เชื่อมั่น ในตัวราฟา นาดาลต้องผิดหวัง
เขาตกอยู่ในสถานการณ์ ที่เป็นเหมือนนักโทษของความคาดหวังนั้น
แต่มันก็ทำให้เขามีแรงที่จะไปต่อ
(มอนติ-คาร์โลรอบชิงชนะเลิศ เมษายน 2007)
ชนะ 60 นัดติดต่อกันบนสนามดิน
การมีคู่ปรับอย่างคุณกับนาดาล ถือเป็นเรื่องที่ยอดเยี่ยมสำหรับวงการเทนนิส
- จริงไหมครับ - ผมเห็นด้วย
ผมว่าบางทีกีฬาก็ต้องมีคู่ปรับที่สูสีแบบนี้แหละ
ความเป็นคู่ปรับของทั้งคู่มันยิ่งใหญ่มาก จนกลายเป็นส่วนหนึ่งของวัฒนธรรมกระแสหลัก
ในแบบที่ยิ่งใหญ่มาก
คุณอยู่ฝ่ายไหน
จากนี้ไป แมตช์ที่ทุกคน ตั้งตารอมากที่สุดในทุกทัวร์นาเมนต์
คือนาดาลปะทะเฟเดอเรอร์
- แตกต่างกันสุดขั้วเลย - นั่นแหละที่เราชอบ
ดูสิ จะหาคนสองคนที่ต่างกันกว่านี้ไม่ได้อีกแล้ว
โรเจอร์แต่งชุดอะไรน่ะ
แต่งตัวเนี้ยบตั้งแต่หัวจรดเท้า อย่างกับจะไปงานเลี้ยงมื้อค่ำ
นี่ไง โรเจอร์ เฟเดอเรอร์ ดูสง่างามเหมือนเดิม
ไม่มีรอยยับแม้แต่นิดเดียว ทุกอย่างสมบูรณ์แบบ
แล้วราฟาล่ะ
เหมือนแรมโบ้เลย
ผมยาวสลวย
กล้ามเป็นมัดๆ
ผูกผ้าคาดหัวนักรบ
แค่เห็นก็คิดถึงฉากสู้รบแล้ว
ในขณะที่อีกคนมีภาพลักษณ์ของสุภาพบุรุษ
เป็นการจับคู่ที่ลงตัวที่สุด
- เฟเดอเรอร์หรือนาดาล ชอบใครที่สุดครับ - เฟเดอเรอร์อยู่แล้วค่ะ
(ลุยเลยราฟา!)
- ราฟาเหรอครับ - ว่าที่สามีในอนาคต
พวกผมเชียร์โรเจอร์
ราฟาแน่นอน
แต่อย่าทะเลาะกันนะครับ
น่าสนใจมากที่ได้เห็นว่าคนเรา
สุดท้ายก็ต้องเลือกข้างใดข้างหนึ่ง
(เฟเดอเรอร์ โรเจอร์)
(นาดาล ราฟา)
ก็จะไม่ชอบทั้งสองคนนี้ได้ยังไงล่ะ
ผู้คนอยากดูพวกเขาแข่งกันมาก จนไม่เกี่ยงว่าจะเป็นที่ไหนก็ตาม
บนสนามที่แปลกใหม่และไม่เคยมีมาก่อน
สร้างขึ้นเป็นพิเศษเพื่อวาระนี้โดยเฉพาะ
ครึ่งหนึ่งเป็นดิน อีกครึ่งหนึ่งเป็นหญ้า
ศึกชิงเจ้าแห่งพื้นสนาม
เป็นแมตช์ที่พิลึกจริงๆ
ขายตั๋วได้ 7,000 ใบ จริงๆ จะขายมากกว่านั้นสามเท่าก็ยังได้
เมืองหลวงของฝรั่งเศส ได้เป็นสักขีพยานของคู่ปรับในฝัน
ในนัดชิงชนะเลิศ ระหว่างสองผู้เล่นที่เก่งที่สุดในโลก
โรเจอร์ เฟเดอเรอร์จะพยายามถอนคำสาป
ในการเจอกับคู่ปรับตัวฉกาจบนสนามดิน
คนเต็มความจุของสนามฟิลิปป์ ชาตริเยร์
สำหรับนัดชิงชนะเลิศชายเดี่ยวนี้
โรเจอร์ เฟเดอเรอร์ ต้องการคว้าแชมป์ เฟรนช์โอเพ่นเป็นครั้งแรก
ความกดดันจากความคาดหวังนั้น มหาศาลอย่างไม่ต้องสงสัย
เหมือนกับว่าเฟเดอเรอร์ต้องการพิสูจน์ว่า เขาสู้กับนาดาลในสไตล์ของนาดาลบนสนามดินได้
ลงครับ
ถ้าอยู่ในยุคสมัยอื่น
เฟเดอเรอร์คงจะเป็นผู้เล่นสนามดิน ที่เก่งที่สุดในประวัติศาสตร์ช่วงนั้นไปแล้ว
แต่เขากลับต้องมาเจอ พลังแห่งธรรมชาติที่ขวางทางเขาอยู่
ราฟาสร้างความกดดันให้เขา ในแบบที่ไม่มีใครอื่นทำได้
มีหลายช่วงที่ผมรู้สึกหงุดหงิด
แต่ก็นั่นแหละ ราฟาเขาเหนือกว่าผมบนคอร์ตดิน
ต้องตีลูกดีๆ ให้ได้ติดต่อกันนานมาก
ทำให้รู้สึกว่าต้องเล่นในระดับที่เหนือมนุษย์
บนคอร์ตดิน ถึงจะชนะเขาได้
เกม เซต และแมตช์
หกต่อสาม สี่ต่อหก หกต่อสาม หกต่อสี่
ราฟาเอล นาดาลคว้าแชมป์โรลังด์-การ์รอส สามสมัยติดต่อกัน
สัมผัสได้ถึงความตื่นเต้นไปทั่วทั้งสนาม นี่คือสัญญาณของสิ่งที่จะตามมาในอนาคต
ราฟาสุดยอด! ราฟาสุดยอด! เฮ้! เฮ้!
นักหวดจากมานากอร์ พิสูจน์ให้เห็นอีกครั้งว่าโรลังด์-การ์รอส…
และคอร์ตดินคืออาณาจักรของเขาอย่างแท้จริง
ขอบคุณทุกคนที่มาเชียร์ครับ
ขอบคุณครับ
ปีหน้าเอาสมัยที่สี่นะ
งั้นพรุ่งนี้ต้องซ้อมเลย
- ปีหน้า แชมป์สมัยที่สี่ - แน่นอน
(วิมเบิลดัน มิถุนายน 2007)
แทบจะไม่มีเวลาได้หยุดพัก
ราฟา นาดาล มุ่งหน้าสู่อังกฤษ เพื่อเริ่มฤดูกาลแข่งขันบนคอร์ตหญ้าทันที
- อรุณสวัสดิ์ครับ - อรุณสวัสดิ์
ผมมองว่า
การชนะโรลังด์-การ์รอส และวิมเบิลดันติดกันต่อเป็นเรื่องที่ยากมาก
พอชนะโรลังด์-การ์รอสปุ๊บ
ก็ต้องกระโดดขึ้นรถไฟ
ไปถึงลอนดอนประมาณบ่ายสามบ่ายสี่
หลังจากนั้นแค่ชั่วโมงเดียวก็ลงซ้อมอย่างเต็มสูบ
เพราะถ้าผ่อนเครื่องลงแม้เพียงนิดเดียว
มาตรฐานจะดิ่งลงทันที
แต่โตนี่มักจะรู้สึกเสมอว่า เขายังทำได้มากกว่านี้อีกหน่อย
เป็นแบบนั้นเสมอ
ส่วนราฟา… ก็ไม่เคยทำน้อยกว่าที่ขอเลยสักครั้ง
ผมต้องเปลี่ยนความคิด และสไตล์การเล่นใหม่ทั้งหมด
จากที่เคยรอจังหวะแล้วสวนกลับ
เปลี่ยนเป็นบุกเข้าใส่ทันที
บนคอร์ตหญ้า เฟเดอเรอร์เล่นได้เร็วกว่าใครๆ
แท็กติกของเขาคือการ ไม่เปิดโอกาสให้คู่ต่อสู้ได้ตั้งตัว
การจะเอาชนะเฟเดอเรอร์ บนคอร์ตเก่งของเขาให้ได้นั้น
เราต้องเป็นฝ่ายบุกอย่างดุดัน
บนคอร์ตดิน เกมจะช้ากว่า
มักจะหาจังหวะเผด็จศึก
หลังจากตีโต้กันไปมาสักห้าครั้ง
แต่บนคอร์ตหญ้า
ต้องรีบปิดแต้มให้เร็วกว่านั้น
ต้องพยายามรุกอยู่ตลอด ราฟาเอล
เพราะถ้าไม่ทำ คู่ต่อสู้จะเป็นฝ่ายคุมเกมแทน
นั่นแหละ คุมเกมไว้
ผมรู้สึกว่าผมพร้อมที่จะ…
ชนะ
การชนะวิมเบิลดันมีความหมายอย่างไรสำหรับคุณ
ถ้าผมชนะที่นี่ได้…
มันจะเป็นช่วงเวลาที่ยิ่งใหญ่ที่สุด ในอาชีพของผมเลยครับ
(วิมเบิลดัน รอบชิงชนะเลิศ ปี 2007)
สภาพอากาศนี่ก็อีกเรื่องเลยครับ
มีแสงแดดอุ่นๆ และทางโซนตะวันออกเฉียงใต้ยิ่งอุ่นเข้าไปใหญ่…
บรรยากาศเหมือนสนามแกลดิเอเตอร์เลยครับ
ในเซ็นเตอร์คอร์ตตอนนี้
นาดาลเป็นมือวางอันดับสองของโลก
และกำลังไล่จี้เฟเดอเรอร์มาติดๆ
และแน่นอน เฟเดอเรอร์ยังคงเป็นมือหนึ่งตลอดกาล
นี่คือสองยอดฝีมือ ผู้ครองความยิ่งใหญ่ในวงการกีฬาตอนนี้
และดูเหมือนว่า จะมีแค่พวกเขาเพียงสองคนเท่านั้น
ที่มีความสามารถพอจะโค่นอีกฝ่ายลงได้
ทุกอย่างชี้ไปในทิศทางเดียวกันว่า เรากำลังจะได้ชมสิ่งพิเศษ
ในนัดชิงชนะเลิศวิมเบิลดันนี้
โรเจอร์ เฟเดอเรอร์เป็นฝ่ายเสิร์ฟ
เห็นได้ชัดในทันทีว่า
เขาเล่นคอร์ตหญ้าได้ดีขึ้นมาก
ผมต้องพยายามตีลูกให้เร็ว และเป็นฝ่ายกำหนดทิศทางเกม
แชมป์เก่าเก็บเซตแรกไปได้ก่อน
(นาดาล 6 เฟเดอเรอร์ 7 ชนะสามในห้า)
เมื่อประจักษ์ชัดเจนแล้วว่า คู่ต่อสู้มีชั้นเชิงการเล่นที่เหนือกว่า
ผมจึงต้องหาแท็กติกอื่น
เพื่อหาจุดที่อ่อนที่สุดของเขา
จุดที่ผมจะสามารถโจมตีเขาได้จริงๆ
เราสังเกตเห็นว่า
เวลาโดนหวดลูกโด่งจี้ไปที่แบ็กแฮนด์
เขาจะเริ่มเล่นยากขึ้นนิดหน่อย
ดังนั้นแท็กติกของผมก็คือ
บังคับให้เขาต้องตีลูกแบ็กแฮนด์ ให้บ่อยที่สุดเท่าที่จะทำได้
เฟเดอเรอร์เริ่มมีปัญหา กับลูกแบ็กแฮนด์โด่งแล้วครับ
หวดไปซ้ำแล้วซ้ำเล่า
ตีลูกโด่งไปที่แบ็กแฮนด์ ตีลูกโด่งไปที่แบ็กแฮนด์
ผมใช้แท็กติกนั้นกดดันเขาจนถึงขีดสุด
ลูกส่วนใหญ่พุ่งเข้าหา แบ็กแฮนด์ของเฟเดอเรอร์ทั้งหมดเลยครับ
หนึ่งต่อหนึ่งเซต
(นาดาล - เฟเดอเรอร์: 6-7 7-6)
ชัยชนะจะตกเป็นของใครกันแน่
เดาทางได้
เฟเดอเรอร์กำลังเร่งเครื่อง เขาเอาจริงแล้ว
(เฟเดอเรอร์นำสองต่อหนึ่งเซต)
ลุงโตนี่บอกผมว่า
"เรื่องเดียวที่เอ็งห้ามเสียไปเด็ดขาด
คือสมาธิและความมุ่งมั่น
สิ่งเหล่านี้ขึ้นอยู่กับตัวเอ็งและหัวใจของเอ็ง
เพราะงั้นห้ามวอกแวกเด็ดขาด"
"สองอย่างนี้จะต้อง
เต็มร้อยอยู่เสมอ"
ผมคิดว่าเรากำลังเห็นนาดาล ในฟอร์มที่ดีที่สุดบนคอร์ตนี้
นาดาลชนะเซตที่สี่
ต้องคิดเลยว่าตอนนี้ โมเมนตัมกำลังเข้าทางเขาแล้ว
ในเซตที่ห้า ผมคิดว่าผมจะเป็นฝ่ายชนะครับ
นาดาลเป็นฝ่ายเสิร์ฟ แต้ม 2-3 ในเซตที่ห้า
แต่เทนนิสคือเรื่องของการคว้าโอกาสไว้ให้ได้
โดยเฉพาะเมื่อเจอกับโรเจอร์
เขาสามารถเบรกเกมเสิร์ฟเราได้ทุกเมื่อ
เฟเดอเรอร์เบรกเกมเสิร์ฟได้
ตอนที่เขาเบรกเสิร์ฟผมได้
ผมรู้สึกใจเสีย
และไม่สามารถประคองสมาธิให้มั่นคงได้อีกเลย
- เรารักคุณนะ โรเจอร์! - ตกที่นั่งลำบากในเซตที่ห้า
นี่เป็นครั้งแรกที่เราเห็นนาดาล แสดงสีหน้าไม่พอใจ
ในช่วงแปดนาทีสุดท้ายของแมตช์
ผมปล่อยให้ระดับความเข้มข้นในการเล่นตกลงมา
ซึ่งมันส่งผลเสีย
ถ้าแพ้อีกสองแต้มก็คือจบ
แชมป์วิมเบิลดัน 2007 ประเภทชายเดี่ยว
ได้แก่โรเจอร์ เฟเดอเรอร์
ผมจำได้ว่าตอนอยู่ในห้องล็อกเกอร์ที่วิมเบิลดัน
ผมแอบร้องไห้อยู่คนเดียว
ได้แค่คิดกับตัวเองว่า "นี่เราจะมีปัญญาคว้าแชมป์วิมเบิลดันได้เหรอ"
หลังจากนั้น พอผมได้คุยกับลุงโตนี่
ลุงบอกว่าผมไม่ได้ทุ่มเท ร้อยเปอร์เซ็นต์จนถึงวินาทีสุดท้าย
ซึ่งลุงก็พูดถูกที่สุดเลยครับ
(บาร์เซโลนาโอเพ่น เมษายน 2024)
เวทีถูกจัดเตรียมไว้ที่บาร์เซโลนาโอเพ่น สำหรับการกลับมาของราฟา นาดาล
- เอาแร็กเกตมาแค่อันเดียวเหรอ - ใช่
เมื่อกี้เห็นราฟาน้อยรื้อของอยู่แน่ะ
แผนที่เส้นทางของราฟาเอล นาดาล พังทลายไปนานแล้ว
และตอนนี้ต้องดูกันวันต่อวัน
การฝึกซ้อมก็เรื่องหนึ่ง การแข่งขันก็อีกเรื่องหนึ่ง
ซึ่งมันแตกต่างกันมาก
สิ่งที่ผมแน่ใจคือ ณ จุดนี้
ราฟา นาดาลคงกำลังคิดอยู่แล้วว่า
อาชีพนักเทนนิสของเขาใกล้จะจบลงในไม่ช้า
ราฟา เป็นใครก็คงต้องกลัว หลังจากเจออุปสรรคมามากมายขนาดนี้
ตอนนี้คุณรับมือกับมันยังไงบ้างครับ
เรารู้ดีว่ากำลังเจอกับอะไร
ถามว่ากังวลไหม กังวลครับ
ถามว่ารู้ไหมว่าอะไรจะเกิดขึ้น ก็รู้ครับ แล้วยังไงล่ะ
เล่นอย่างสบายใจนะ นายไม่จำเป็นต้องพิสูจน์ตัวเองที่นี่
แค่หาจังหวะให้เจอ แค่นั้นแหละ ลงไปสนุกกับมันนะ
ไม่ว่าจะมีความกดดันแค่ไหนก็ผ่อนคลายเข้าไว้
แค่ได้มาอยู่ที่นี่ก็คือชัยชนะแล้ว
ผมรู้ว่ามันไม่สมเหตุสมผลหรอก
แต่จู่ๆ มันก็แวบเข้ามา
จากซอกมุมหนึ่งในหัวของผม
- แอบคิดว่าอยากคว้าแชมป์รายการนี้ - รู้แล้ว
แล้วคิดว่าพวกเราไม่คิดแบบนั้นเหรอ
สิ่งที่ฉันจะบอกคือนายต้องพยายามทุกวิถีทาง
เพื่อไม่ให้ตัวเองบาดเจ็บ
และถ้าเกิดอะไรขึ้นอีก…
โห คงจะน่าเศร้ามากๆ เลยละ
ฉันรู้ว่ามันไม่ง่ายเลย และนายก็ไม่เคยทำแบบนี้มาก่อน
แต่มันถึงเวลาที่ต้องปรับวิธีคิดนิดนึงนะ เพื่อน
สำหรับผม มันไม่มีทางเลือกอื่นแล้ว
ภรรยาของผม พ่อแม่ ทีมงานของผม…
พอเห็นผมเจ็บปวด พวกเขาก็ต้องไม่อยากให้ผมเล่นอยู่แล้ว
แต่สำหรับผม มันไม่ง่ายขนาดนั้น
ผมไม่เคยบอกราฟาเอลเลยว่ามันเป็นเรื่องง่าย
แต่เมื่อเวลาผ่านไป เขาก็เริ่มชินกับความเจ็บปวด
มีคำพูดของเกอเธ่ที่ว่า
"พรสวรรค์สร้างขึ้นในความสงบ
แต่บุคลิกสร้างขึ้นในพายุ"
สายฝนกำลังโปรยลงมา
และตกต่อเนื่องมาประมาณหนึ่งชั่วโมงแล้ว
(วิมเบิลดัน รอบชิงชนะเลิศ ปี 2008)
ราฟาเอล นาดาลกำลังจะลงสนาม เป็นปีที่สามติดต่อกัน
เพื่อชิงแชมป์วิมเบิลดันกับโรเจอร์ เฟเดอเรอร์
เพราะฝนตก แมตช์นี้จึงต้องเลื่อนออกไปจนเกือบค่ำ
ก่อนหน้านั้นก็มีการสะสมกระแสความกดดัน และความคาดหวังมาอย่างมหาศาล
ทุกอย่างมันส่งเสริมให้แมตช์นี้ดูคลาสสิก
และมีความศักดิ์สิทธิ์ ราวกับเรื่องราวในคัมภีร์ไบเบิล
ทุกคนรู้ดีว่านี่คือเหตุการณ์สำคัญในโลกกีฬา
และเป็นช่วงเวลาที่สำคัญที่สุด ในประวัติศาสตร์ของคู่ปรับคู่นี้
และเดิมพันในครั้งนี้มันสูงลิบลิ่วจริงๆ
หวังว่าฝนจะหยุดตกนานพอที่ การชิงแชมป์ชายเดี่ยวครั้งนี้จะดำเนินไปได้
การพบกันปีที่สามติดต่อกัน ระหว่างโรเจอร์ เฟเดอเรอร์และราฟา นาดาล
แมตช์นี้มีศักยภาพที่จะเป็นแมตช์คลาสสิกตลอดกาล
เขาเคยต้องทนทุกข์เพราะโรเจอร์ เฟเดอเรอร์
นี่คือรอบชิงชนะเลิศ ที่ทุกคนเฝ้ารอคอยมานานที่สุด
ปีที่แล้วผมล้มเหลวที่วิมเบิลดัน
เพราะผมไม่สามารถเล่นในระดับสูงสุดได้
ปีนี้
ผมจะไม่ล้มเหลวอีกแล้ว
นาดาลเก็บไปก่อนแล้วสองเซตครับ
(นาดาล-เฟเดอเรอร์: 6-4 6-4 ชนะสามในห้าเซต)
เหลือเชื่อจริงๆ
นาดาลต้องการอีกเพียงแค่เซตเดียว เพื่อคว้าแชมป์วิมเบิลดันสมัยแรก
ราฟาลงสนามมาเก็บสองเซตแรกไปได้ก่อน
เริ่มเกิดความรู้สึกกังวล เกี่ยวกับโรเจอร์ เฟเดอเรอร์
นี่ควรจะเป็นอาณาจักรของเขา
โรเจอร์ดูเสียอาการอย่างเห็นได้ชัด
เห็นได้จากสีหน้า
เหมือนราฟาได้พรากความหวังของเขาไปแล้ว
บอกตามตรงว่าแมตช์นี้มันยากขึ้นมาก
สัมผัสได้เลยว่าตอนนี้ การเล่นคอร์ตหญ้าของเขาขึ้นไปอีกระดับ
ผมต้องเปลี่ยนสภาพจิตใจให้ได้
เพราะไม่อยากให้ความรู้สึกนั้นค้างคาอยู่นาน
จนกลายเป็นความคิดลบไปหมด
ผมต้องเชื่อมั่นจริงๆ ว่า ผมสามารถพลิกเกมนี้กลับมาได้
ผมนำห่างก็จริง แต่ว่า…
หนทางยังอีกยาวไกล
สามารถสัมผัสได้ถึง ความมุ่งมั่นอันแรงกล้าระหว่างสองคนนี้
ทำให้รู้สึกว่านี่คือสิ่งที่ยิ่งใหญ่ กว่าผลการแข่งขันในวันอาทิตย์นี้ซะอีก
ค่อยเป็นค่อยไป จนในที่สุด
โรเจอร์ก็ตะเกียกตะกายกลับเข้าสู่เกมได้สำเร็จ
(นาดาล - เฟเดอเรอร์: 6-4 6-4 6-7)
(นาดาลนำสองต่อหนึ่งเซต)
ราฟาชอบจังหวะการเล่น แต่ผมไม่จำเป็นต้องมี
พอไม่มีจังหวะ ผมก็เล่นได้ดีกว่า
และผมว่าราฟาเองก็รู้ว่า
การเล่นเทนนิสสไตล์นี้ มันสูบพลังงานจนเหนื่อยล้าได้ถึงขีดสุด
เฟเดอเรอร์
เสมอกันหกเกมเท่า
เซตที่สี่ ต้องตัดสินด้วยไทเบรก
(ไทเบรกเซตที่สี่)
เขาไม่ยอมยกตำแหน่งแชมป์ให้ใครง่ายๆ หรอก
หลังจากครองบัลลังก์มาห้าปี
ใจผมมันไม่สงบเลยแม้แต่วินาทีเดียว
เกือบจะเป็นวันที่แย่ที่สุดในชีวิตของผมแล้ว
ในเซตที่สี่ เราต้องเล่นถึงช่วงไทเบรก
สำหรับผม มันคือความเครียดระดับสูงสุด
เพราะทุกแต้มมีค่ามหาศาล
เริ่มแล้วครับ ไทเบรกเซตที่สี่
(กติกาไทเบรก: ถึงเจ็ดแต้มก่อนชนะ และต้องนำห่างอย่างน้อยสองแต้ม)
(นาดาล: 0 เฟเดอเรอร์: 0)
เอาเลย!
ถ้าทั้งเจ็ดแต้มในไทเบรกจะเป็นแบบนี้ละก็
คนดูคงเสียงแหบกันหมด
มีหลายจังหวะที่พวกเขาเล่นกันแบบ…
"ถ้านายทำได้ ฉันจะทำได้ดีกว่า"
หนึ่งต่อหนึ่ง
ทั้งคู่เชื่ออย่างแรงกล้าว่า ชัยชนะในแมตช์นี้ต้องเป็นตัวเอง
สองต่อหนึ่ง
สามต่อหนึ่ง
สี่ต่อหนึ่ง
สี่ต่อสอง นาดาล
ออกข้างครับ นี่อาจเป็นจุดเปลี่ยนสำคัญ
- ลุงโตนี่ทนดูไม่ไหวแล้ว - นาดาลนำ 5-2
เขาฝึกสอนชายหนุ่มคนนี้มาตั้งแต่อายุสี่ขวบ
พอเป็นฝ่ายเสิร์ฟ ความกดดันก็ถาโถมเข้าใส่เขา
ตอนที่แต้มอยู่ที่ 5-2 ในไทเบรกเซตที่สี่ มันเกือบจะถึงเส้นชัยแล้ว
ฟาวล์!
เสิร์ฟเสีย
ตอนนั้นในหัวผมคิดแต่ว่า
ห้ามดับเบิลฟาวล์เด็ดขาด
ฟาวล์!
ดับเบิลฟาวล์จนได้
ห้าต่อสาม
ทั้งจังหวะเวลาและความกดดัน
มันตามไล่ล่าผม จนทำให้ผมเล่นผิดพลาด
เขารู้ดีว่าถ้าเสียแต้มในเกมเสิร์ฟตัวเอง แค่สองสามแต้ม ก็อาจทำให้แพ้ได้
และผมว่าความเครียดนั้น คงจะเริ่มแสดงออกมาให้เห็น
(นาดาล: 5 เฟเดอเรอร์: 5)
(นาดาล: 5 เฟเดอเรอร์: 6)
พลาดโอกาสดีๆ ไปหลายครั้งมาก
นี่คือจุดที่เฟเดอเรอร์ได้เปรียบ ในสถานการณ์แบบนี้
(นาดาล: 7 เฟเดอเรอร์: 7)
สวยมาก!
แปดต่อเจ็ด นาดาล
(แชมเปียนชิพพอยต์ - นาดาล)
ผมบอกราฟาเอลว่าถ้าได้แมตช์พอยต์เมื่อไหร่
ให้เสิร์ฟจี้ไปที่แบ็กแฮนด์แล้วบุกขึ้นหน้าเน็ตทันที
จะได้ไม่ต้องคิดฟุ้งซ่าน
แปดเท่า
เฟเดอเรอร์ไม่ลังเลเลย เขาไม่พลาดเลยสักนิด
โอกาสปิดแมตช์ของนาดาลหลุดลอยไปแล้วครับ
(เซตพอยต์ - เฟเดอเรอร์)
เยส!
เกม จบเซตที่สี่
สองเซตเท่ากัน
นาดาลคงรู้สึกเหมือนใจจะขาด
เขาคงรู้สึกว่างเปล่าไปหมดแล้วในตอนนี้
ขึ้นนำก่อนสองเซต แล้วพลาดโอกาสชนะไทเบรกทั้งสองครั้ง
ย่อมทำให้เขาเริ่มกลับมา ตั้งคำถามกับตัวเองอีกครั้งอย่างแน่นอน
เหมือนในปี 2007 ที่เขาปิดเกมไม่ได้
และแล้วสิ่งที่เลี่ยงไม่ได้ ก็เกิดขึ้นที่เซ็นเตอร์คอร์ตครับ
ในที่สุด กลุ่มเมฆดำครึ้ม ก็กลายเป็นฝนโปรยปรายลงมา
แต่มันกลับเป็นสิ่งที่เกิดขึ้นใน
บททดสอบที่ยิ่งใหญ่ครั้งหนึ่งของวิมเบิลดัน
กลับเข้าไปในห้องล็อกเกอร์กันอีกครั้ง
พอผมไปถึงห้องล็อกเกอร์
ผมก็คิดว่าราฟาเอลคงจะ
เสียขวัญไปแล้วแน่ๆ หลังจากพลาดโอกาสไปเยอะขนาดนั้น
แล้วผมก็คิดว่าจะพูดอะไรให้เขาฮึดขึ้นมาได้
แต่ก็คิดไม่ค่อยออกเลย
ทันใดนั้น ราฟาซึ่งกำลังก้มผูกเชือกรองเท้าอยู่
ก็พูดกับผมว่า
"ผมว่าลุงสั่งให้ฝนหยุดตกได้เลยนะ
เพราะผมจะไม่แพ้แน่นอน"
"ผมจะไม่แพ้"
"เขาอาจจะชนะผมได้ แต่ผมจะไม่มีวันแพ้"
"จิตใจของผมจะเต็มร้อยอยู่เสมอ
ในทุกๆ แต้มเลย"
"ผมยอมอ่อนแอไม่ได้เด็ดขาด
แม้แต่วินาทีเดียวก็ไม่ได้"
ผมพร้อมที่จะทนลำบากยิ่งกว่าที่เขาต้องเจอ
ฝนที่ตกลงมาครู่หนึ่งผ่านพ้นไปแล้วครับ
เหลือการแข่งขันอีกเพียงช่วงเดียวเท่านั้น
เพื่อมาลุ้นกันว่าเราจะได้เห็นโฉมหน้า แชมป์วิมเบิลดันในคืนนี้หรือไม่
พอผมเห็นเขาเดินกลับลงไปในสนามอีกครั้ง
ผมก็รู้เลยว่าเขาจะชนะ
วันนี้ทั้งคู่ขับเคี่ยวกันมา เป็นเวลาหกชั่วโมงครึ่งแล้วครับ
ถึงตอนนั้นก็มืดมากแล้ว
แสงจากหน้าจอแล็ปท็อปของผมสว่างจ้าขึ้นมาเลย
จริงๆ ไม่น่าจะเล่นเทนนิสกันต่อได้แล้ว
แต่มันเป็นอะไรที่ยิ่งใหญ่มาก
เอาโว้ย!
ลุยเลย! ลุย!
มันเป็นแมตช์ที่ดุเดือดเลือดพล่าน
เริ่มมองไม่ค่อยเห็นลูกแล้ว
และผมเองก็ถึงขีดจำกัดแล้ว
แค่โฟกัสกับการให้โอกาสตัวเองอีกครั้ง
ความคิดที่อยากจะถอดใจแวบเข้ามาเสมอแหละ
แต่พอเริ่มชินกับการฮึดสู้ต่ออีกสักนิด
"อีกลูกเดียว"
นั่นแหละคือสิ่งที่ยอดแชมป์เขาทำกัน
เล่นด้วยแนวคิด "อีกลูกเดียว"
นาดาลเล่นได้อย่างยอดเยี่ยม
และเขาก็ได้แต้มตัดสินแชมป์แล้ว
ผมว่าตอนนั้นโรเจอร์เอง ก็คงมาถึงขีดจำกัดแล้วเหมือนกัน
เขาคงคาดว่าผมจะเสิร์ฟจี้ ไปที่แบ็กแฮนด์ของเขาแน่ๆ
งั้นต้องลองเซอร์ไพรส์ดู
ไม่มีลูกไหนที่เล่นง่ายหรอกครับ
ผมตีลูกที่ให้เวลาเขาได้คิด
และบางครั้ง การหวดลูกออกไปโดยไม่ต้องคิด
มันง่ายกว่า
เส้นทางสู่ความสำเร็จไม่ได้มีแค่ทางเดียว
คุณอาจจะไม่จำเป็นต้อง แบกรับความเครียดแบบที่ผมเจอ
เพื่อก้าวมาเป็นอย่างที่ผมเป็นก็ได้
แต่ผมเลือกเดินตามเส้นทางที่ลุงโตนี่วางไว้ให้
และผมเชื่อว่ามันคือเส้นทางที่ถูกต้องแล้ว
ไชโย!
เกม เซต และแมตช์ นาดาลเป็นฝ่ายชนะ
(มายอร์กา กรกฎาคม 2008)
คนอื่นอาจจะมองว่าผมคือผู้ชนะ
แต่ผมไม่ใช่ผู้ชนะหรอกครับ
ผมคือนักสู้ต่างหาก
ชัยชนะ…
มันไม่จีรังยั่งยืนหรอกครับ
สั้นนิดเดียว
(แชมป์วิมเบิลดัน 2008 ยินดีด้วย ราฟา!)
สิ่งที่สร้างแรงผลักดันให้ผมเสมอมา
คือความปรารถนาที่จะสู้ต่อไป
เพราะสำหรับผม ความพึงพอใจที่แท้จริง เกิดจากการก้าวผ่านความยากลำบาก